Søkemotoroptimalisering

Søkemotoroptimalisering (forkortet SEO fra engelsk, search engine optimization) er å benytte metoder som fører til at en eller flere nettsider oppnår bedre synlighet eller «ranking» på søkemotorenes resultatsider.

 Bakgrunn 
For at sider skal bli tilgjengelige i søk må de kunne finnes av søkemotoren. De må ha en slik struktur at søkemotoren klarer å tolke dem. Motoren må kunne mellomlagre resultatet, slik at det kan presenteres for brukeren.

De første søkemotorene som ble utviklet tidlig i 1990-årene var motorer som brukte treff på enkeltord, noe som var tilstrekkelig effektiv sålenge tilfanget av nettsteder var begrenset. Dette hadde også den gunstige effekten at indekser ble moderate i størrelse og at en derfor kunne bruke maskiner som var lett tilgjengelige.

Etter som internett økte i omfang, ble det gjort flere forsøk på å utvikle modeller for å rangere sider, indeksene ble dermed mer komplekse og generering av søkeresultater tyngre. Dette medfører at søkemotorenes resultater er en avveining mellom hva som er teknisk mulig opp mot hva som er praktisk gjennomførbart med tilgjengelig regnekraft.

Søkemotoroptimalisering er et sett med metoder for å gjøre nettsider mer tilgjengelige for «indekseringsboten» til søkemotorene, for derved å få bedre rangering. For å få dette til bruker en kunnskap om hvordan søkemotorene arbeider og i noen grad kjente problemer og svakheter ved enkelte av søkemotorene.

Indekseringsboten kalles også ofte for en «spider» eller en «webcrawler» og er et automatisk program som henter sider og systematiserer dem. Avanserte søkemotorer kan ofte bestå av flere slike automatiske programmer som utveksler informasjon seg imellom og lagrer resultater i store databaser.

 Metoder 
Noen av metodene for søkemotoroptimalisering er knyttet til nettstedet mens andre metoder går på manipulering av forhold som ligger utenfor nettstedet. Hver enkelt søkemotor har sine egne særheter og det som slår ut positivt for en søkemotor kan være negativt for en annen.

Forhold utenfor nettstedet kan være at andre lenker til nettstedet, i noen tilfeller på grunn av gjensidige avtaler eller som betalte oppføringer. Ofte er dette såkalte lenkefarmer, ofte av liten interesse for normale webbrukere, men også oppføring i ordinære firmakataloger havner i denne gruppen av metoder. En vanlig måte som er høyst upopulær for å få en bedre ranking er å bruke boter som dumper «linkspam», tekst som inneholder lenker til nettsteder i blogger, gjestebøker og andre nettsteder hvor besøkende kan redigere innhold. Noen søkemotorer vektlegger linker til et nettsted og slik linkspam vil da kunne slå positivt ut.

Forhold knyttet til nettstedet selv er hvordan de forskjellige HTML-elementene er brukt, hvor søkebegrepet er nevnt i teksten, hvordan ord står i forhold til teksten og om andre nettsteder bruker de samme begrepene. I noen grad prøver enkelte søkemotorer også å indeksere nettadresser og påvise ord i disse.

Motsatt av optimalisering er metoder som reduserer sidens tilgjengelighet under indeksering. Generelt er de som har søkemotorer forsiktige med å evaluere JavaScript. Noen nettsteder forsøker å hindre kopiering ved å pakke inn sidens innhold i JavaScript. Dette gjør at siden ikke er tilgjengelig for normal indeksering. For å bøte på dette bruker slike nettsteder omfattende lister av nøkkelord på siden i et eget såkalt meta-element. De samme problemene står en ofte overfor på sider med omfattende flash-animasjoner.

Det finnes også metoder som er i moralsk grenseland, slik som å bruke en versjon av en nettside for en ordinær bruker mens en viser frem en annen versjon for indekseringsroboten til en søkemotor. Hvis innholdet på de to sidene er likt vil det være en fordel for boten mens det generelt er oppfattet som galt å endre innholdet når vanlige besøkende kommer til nettstedet.

Google er fokuset til søkemotoroptimalisering (SEO) grunnlaget for at tilnærmet få bryr seg om søkemotorer som Bing, Yahoo og andre er at disse søkemotorene står for under 3% av den organiske søkemotortrafikken på nett. Nå har flere markedsføringsbyrå spesialisert seg innenfor søkemotoroptimalisering og de benytter teknikker som varierer fra «white hat» til «black hat». Det er forskjellen mellom å oppnå noe på ærlig vis (white hat) og oppnå ved å manipulere algoritmer (black hat). 

 Vanlige SEO-metoder 
Optimalisering av tittelkoder: Tittelkoder er viktige for synlighet i søkeresultatene. De bør være klare, beskrivende og inneholde relevante søkeord.

Optimalisering av metabeskrivelser: Metabeskrivelser gir en kort oppsummering av sidens innhold og kan øke klikkfrekvensen fra søkeresultatene når de inneholder relevante søkeord og en tydelig oppfordring til handling.

Skaping av nyttig og troverdig innhold: Nyttig og troverdig innhold som er rettet mot mennesker, øker sannsynligheten for deling og tilbakekoblinger, noe som forbedrer rangeringen.

Få backlinks av høy kvalitet: Backlinks fra nettsteder med høy autoritet kan forbedre en nettsides rangering i søkeresultatene. Kvalitet på backlinks er viktigere enn kvantitet.

Få henvisninger fra andre nettsteder: Henvisningstrafikk fra andre nettsteder bidrar til økt synlighet og autoritet. Dette oppnås gjennom partnerskap og gjesteblogging.

Forbedring av lokal SEO og selskapets troverdighet: For bedrifter som opererer lokalt, innebærer dette å optimalisere Google Bedriftsprofil-oppføringer, samle anmeldelser og sikre at bedriftsinformasjonen er konsekvent på tvers av plattformer.

Optimalisering av Google Bedriftsprofil-oppføring: En oppdatert og optimalisert Google Bedriftsprofil øker synligheten i lokale søk ved å inkludere nøyaktig bedriftsinformasjon, bilder og oppdaterte åpningstider.

Implementering av dynamisk innhold: Dynamisk innhold, som endres basert på brukerinteraksjon, bør være gjennomsøkbart av Google ved bruk av spesifikke teknikker.

Tilpassing for Core Web Vitals: Core Web Vitals er målinger for nettsideopplevelse som inkluderer sidens lastetid, interaktivitet og visuell stabilitet. Disse målingene påvirker rangeringen i søkeresultatene.

Fiksing av problemer med "crawling": Identifisering og retting av problemer som hindrer søkemotorer fra å gjennomsøke og indeksere nettsiden, som feilkonfigurerte robots.txt-filer og ødelagte lenker.

Bruk av Google Merchant Center: For e-handelsnettsteder innebærer dette å laste opp og oppdatere produktinformasjon for å oppnå bedre synlighet i Google Shopping-resultater.

Unngåelse av innholdsduplisering: Sørging for at innhold på nettstedet er unikt og ikke duplisert, for å unngå rangeringstap, ved bruk av kanoniske lenker og regelmessige revisjoner.

Skaping av en logisk hierarkisk struktur for innholdet: En godt organisert struktur for innholdet, med klare overskrifter og underoverskrifter, gjør det lettere for brukere og søkemotorer å navigere på nettstedet.

 Moralske problemstillinger 
Enkelte firmaer leverer tjenester for å utnytte kjente feil og svakheter i søkemotorer for å gi sine kunder en ranking som er vesentlig over det de ellers kunne få. Dette ses på som moralsk forkastelig av mange, mens andre mener man ikke skal blande etikk og butikk. Resultatet for sluttbrukeren er som oftest det samme, og muligheten til å se hvorfor siden fikk en høy ranking er begrenset. Et eksempel på slike tjenester er private bloggernettverk som SAPE, som ble nedgradert av søkemotoreneGoogle Penalizes Another Link Network: SAPE Links og spamming av diverse kommentarseksjoner og liknende. Google har flere programmer for å motvirke manipulasjon, Penguin og Panda er eksempler. Google har endret motto fra "don't be evil", til "do the right thing" og fortsatt fokuset på å gi det mest relevante søkeresultatet til brukere. I Norge jobber bransjeorganisasjon Bra Søk for bedre etikk innen søkemotormarkedsføring.

 Blogger 
Søkemotoroptimalisering for å oppnå en ufordelaktig høy eller lav ranking utført av bloggere som av politiske, personlige eller økonomiske motiver ønsker å manipulere søkeresultater er ikke ønsket av Google da det truer deres kjernefunksjon. Sommeren 2021 ble det rullet ut en rekke oppdateringer mot spam. SpamBrain ble lansert i 2018 og er Googles mest effektive løsning mot spam til nå. SpamBrain er basert på kunstig intelligens som automatisk detekterer web spam. Nå kan SpamBrain både detektere nettsteder som kjøper linker og nettsider som selger lenker for å manipulere ranking. Det har i noen grad blitt brukt et spesielt HTML-attributt, rel="nofollow" for å hindre at et nettsted benyttes til søkemotoroptimalisering. Dette attributtet angir at den aktuelle lenken ikke skal tillegges vekt av søkemotorene, og brukes oftest i sammenheng med brukergenerert innhold. Samtidig virker det som om søkemotorene, spesielt Google tar med forholdet mellom «nofollow» og «dofollow».

 Backlinks: En Nøkkelkomponent i SEO 
Backlinks
, også kjent som innkommende eller inngående lenker, spiller en kritisk rolle i søkemotoroptimalisering (SEO). Disse er lenker fra ett nettsted til et annet. Søkemotorer som Google vurderer backlinks som en indikator på kvaliteten og relevansen av innholdet på et nettsted. Dette er fordi søkemotorer tolker dette som en slags anbefaling fra ett nettsted til et annet, indikerende at innholdet er verdifullt, troverdig og har en genuin relevans for å sikre at resultater har en viss kvalitet.

 Eksperiment med Backlinks 
I et nylig eksperiment utført av den norske markedsføringseksperten Henrik Alvestad, ble betydningen av backlinks i SEO demonstrert. Alvestad brukte en rekke teknikker for å skaffe backlinks til et bestemt nettsted, med mål om å forbedre nettstedets rangering i Google-søk for nøkkelordet 'Norges beste markedsfører'. Hans tilnærming inkluderte etablering av samarbeid med andre nettsteder, gjesteblogging, og aktiv deltakelse i relevante online fora og diskusjoner.

Eksempelet med Alvestad illustrerer hvordan kvalitative og relevante backlinks kan påvirke et nettsteds synlighet og autoritet i søkemotorer. Dette eksemplet understreker også viktigheten av en strategisk tilnærming til linkbygging innenfor SEO.

 Referanser 

 Eksterne lenker 


 Search Engine Optimizers Søkemotoroptimalisering for Google

Kategori:Internett
Kategori:søkemotorer